PATVIRTINTA

Vilniaus lopšelio-darželio ,,Šnekutis“ direktoriaus įsakymu 2018 m. gegužės 30 d.

Nr. V-47

**VILNIAUS LOPŠELIO-DARŽELIO ,,ŠNEKUTIS“**

**DARBUOTOJŲ KVALIFIKACIJOS TOBULINIMO(SI) TVARKOS APRAŠAS**

**I. BENDROSIOS NUOSTATOS**

1. Vilniaus lopšelio-darželio ,,Šnekutis“ (toliau – Darželis) darbuotojų kvalifikacijos tobulinimo(si) aprašas (toliau – Aprašas) reglamentuoja Darželio darbuotojų kvalifikacijos tikslus, uždavinius, formas, vertinimą, organizavimą bei finansavimą.

2. Apraše vartojamos sąvokos atitinka Lietuvos Respublikos švietimo įstatyme (ir kituose teisės aktuose vartojamas sąvokas.

3. Aprašas parengtas vadovaujantis Lietuvos Respublikos Švietimo įstatymu, Valstybės ir savivaldybių įstaigų darbuotojų veiklos vertinimo tvarkos aprašu, Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatais, Pedagogų kvalifikacijos tobulinimo koncepcija.

**II. TIKSLAS, UŽDAVINIAI IR PRINCIPAI**

4. Kvalifikacijos tobulinimo tikslas – sudaryti sąlygas siekti nuolatinės profesinės kompetencijos augimo.

5. Kvalifikacijos tobulinimo uždaviniai:

5.1. skatinti, kad Darželio darbuotojai kvalifikacijos tobulinimo renginiuose įgytas žinias ir gebėjimus taikytų savo praktinėje veikloje;

5.2. didinti darbuotojų atsakomybę už teikiamų paslaugų kokybę;

5.3. plėtoti profesinį bendradarbiavimą ir gerosios darbo patirties sklaidą.

6. Kvalifikacijos principai:

6.1. savanoriškumas, kuris reiškia, kad darbuotojas turi būti iniciatyvus, norėtų tobulėti ir kelti savo kvalifikaciją;

6.2. lygiateisiškumas, kuris reiškia, kad kiekvienas darbuotojas turi teisę kelti savo kvalifikaciją kvalifikacijos renginiuose;

6.3. tikslingumas, kuris reiškia, kad darbuotojo mokymasis yra naudingas Įstaigai bei pačiam darbuotojui.

**III. KVALIFIKACIJOS KĖLIMO TVARKA**

7. Kvalifikacijos tobulinimas vykdomas pagal Darželyje patvirtintus kvalifikacijos kėlimo planus ir savišvietos būdu.

8. Darbuotojas, ketindamas dalyvauti kvalifikacijos tobulinimo renginyje, ne vėliau kaip prieš 3 darbo dienas suderina:

10.1. su Darželio direktoriumi – vykimo į renginį laiką, apmokėjimą ir renginio dieną(-omis) vadavimą.

10.2. jei kvalifikacinis renginys yra nemokamas ir vyksta ne darbo metu, darbuotojas išvykimą į renginį derina tik direktoriaus pavaduotoju;

10.3. pedagogai, grįžę iš kvalifikacijos kėlimo renginių, gautos informacijos sklaidą atlieka metodinės tarybos, mokytojų tarybos posėdžiuose arba veiklos metu.

10.4. pedagogų kvalifikacijos tobulinimo pažymėjimai/pažymos paties pedagogo registruojami jo veiklos per mokslo metus ataskaitoje ir mokslo metams baigiantis pateikiami Mokytojų atestacijos komisijos sekretoriui. Įgijus dokumentą, jo kopija per 7 darbo dienas pristatoma sekretoriui.

10. 5. nepedagoginių darbuotojų kvalifikacijos pažymėjimų kopijos saugomos jų bylose.

11. Kvalifikacijos tobulinimo formos: kursai, seminarai, paskaitos, konferencijos ir kt.

12. Kompetencijų tobulinimo formos:

12.1. individualus tobulinimas (įskaitant mokslinę veiklą, dalykinę raišką profesinėmis publikacijomis ir pan.);

12.2. kolegialus dalijimasis patirtimi (metodinių grupių, metodinių būrelių ir pan.);

12.3. specializuoti renginiai (kursai, seminarai, mokymai, praktikos);

13. Darželio direktoriaus pavaduotojas ugdymui, ūkio reikalams:

13.1. įvertinę Darželio darbuotojų kvalifikacijos poreikius, rengia darbuotojų kvalifikacijos tobulinimo metinį planą;

13.2. derina Darželio darbuotojų kvalifikacijos tobulinimą su Darželio keliamais tikslais;

13.3. analizuoja, kaip darbuotojai kvalifikacijos tobulinimo metu įgytas kompetencijas pritaiko savo praktinėje veikloje;

13.4. vykdo darbuotojų dalyvavimo kvalifikacijos tobulinimo renginiuose apskaitą.

14. Darželio darbuotojai:

14.1. praktikoje taiko kvalifikacijos renginiuose įgytas žinias, gebėjimus;

14.2. vykdo gerosios patirties sklaidą Darželyje, mieste, respublikoje ir/ar tarptautiniu lygmeniu;

14.3. teikia siūlymus apie kvalifikacijos tobulinimo kryptis, tematiką, formas;

14.4. atsiskaito už savo kvalifikacijos tobulinimą pagal Darželyje nustatytą tvarką:

14.4.1. dalijasi gerąja patirtimi;

14.4.2. užpildo kvalifikacijos renginio įsivertinimo anketą (priedas).

15. Darželio darbuotojas, ketindamas dalyvauti kvalifikaciniame renginyje, ne vėliau kaip prieš 3 darbo dienas, kreipiasi į direktorių , pateikdamas raštišką prašymą ir (ar) dokumentą, įrodantį apie vyksiantį renginį (nuostatus, kvietimą ir pan.), jo vietą, laiką, trukmę, finansavimą.

16. Nustatant darbuotojų kvalifikacijos tobulinimo prioritetus atsižvelgiama į:

16.1. ar renginys susijęs su Darželio veiklos prioritetais (numatyti strateginiame, metiniame plane);

16.2. ar darbuotojas tais metais jau dalyvavo kvalifikacijos tobulinimo renginiuose ir kiek dienų;

16.3. į Darželio biudžetą.

**IV. KVALIFIKACIJOS TOBULINIMUI SKIRTŲ LĖŠŲ PANAUDOJIMAS**

17. Darželio darbuotojų kvalifikacijos tobulinimas gali būti finansuojamas:

17.1. iš Darželio biudžeto, bet neviršijant kvalifikacijai skirtų lėšų;

17.2. darbuotojų asmeninėmis lėšomis;

17.3. kitais šaltiniais (pvz. projektais, paramos lėšomis ir pan.).

18. Patvirtinus Darželio biudžetą, apie kvalifikacijai skirtas lėšas Darželio direktorius kalendorinių metų pradžioje informuoja darbuotojus.

**V. BAIGIAMOSOPS NUOSTATOS**

19. Dalyvavimas kvalifikacijos tobulinimo renginiuose pripažįstamas pagal kvalifikacijos renginį organizavusios ar vykdžiusios institucijos išduotus pažymėjimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Pedagogų tarybos susirinkimo

2018 m. spalio 16 d.

protokolo Nr. 9 nutarimu